"גדודי חללי אל אקצא רק כדי להרוג את החזירים", "שתבלי את הימים בקברים", "מוות לך ולמשפחתך", אלו רק חלק מהתגובות לפוסט הפרידה שפרסמה בפייסבוק שחר, חברתו של סמ"ר אביב לוי שנהרג מירי צלף ביום שישי האחרון.

את הפוסט העלתה חברתו של החייל לאחר מותו ולצד אלפי לייקים והבעות ניחומים של גולשים, החלו להופיע תגובות נאצה של גולשים פלסטינים שכאמור שיבחו את מותו של החייל ואיחלו מוות וסבל לה ולכל מי שנחלץ לעזרתה בפוסט.

הפוסט שהעלתה חברתו של הלוחם שנהרג (צילום מסך)

כותבי הנאצות הגיעו לא רק לפוסט הפייסבוק שפרסמה חברתו של החייל, אלא גם לעמוד האינסטגרם שלה, ואפילו לפוסטים אקראיים של מנכ"לית פייסבוק ושל אנשי הנהלה נוספים מצוות פייסבוק ישראל. לאחר כמה שעות הוסר הפוסט בפייסבוק, ככל הנראה על ידי חברתו של החייל עצמה, אך באינסטגרם הוא נותר בעינו.

תגובות הנאצה בפייסבוק (צילום מסך)

גולשים רבים תייגו את הנהלת פייסבוק על מנת שישימו לב לתגובות הנאצה הקשות, מה שהוביל לכך שגם במספר פוסטים תמימים אשר פרסמו מנכ"לית פייסבוק, עדי סופר תאני, מנהל הפיתוח של פייסבוק ומנהלת התקשורת של פייסבוק, מעיין שריג, הופיעו תגובות נאצה רבות כנגד היהודים, הישראלים וחיילי צה"ל.

(צילום מסך)

(צילום מסך)

(צילום מסך)

מפייסבוק נמסר: ״אנו מטפלים בנושא. מדובר בהפרה של כללי הקהילה שלנו. פייסבוק פועלת לשמירת בטחונם ופרטיותם של משתמשיה״. בחברה סירבו להגיב על התגובות בפוסטים של מנכ"לית החברה ולא על דרכי הטיפול באותן תגובות.